SA, Maleisië wil nouer saamwerk – praag.co.za
SA, Maleisië wil nouer saamwerk
President Jacob Zuma se amptelike besoek aan Maleisië is daarop gemik om plaaslike beleggers aan te moedig om voordeel te trek uit die twee lande se noue bande, sê die ANC.
Verskeie kabinetministers en sowat 30 sakelui het Zuma op sy besoek aan Kuala Lumpur vergesel.
Die Suid-Afrikaanse afvaardiging onder leiding van pres. Zuma sal na verwagting ‘n bilaterale vergadering met Maleisië se eerste minister Najib Tun Razak hou waar verskeie bilaterale ooreenkomste onderteken sal word.
Zuma sal ‘n eredoktersgraad van Limkokwing Universiteit, asook ‘n lewenslange toekenning vir Wêreldvrede namens Nelson Mandela van die Mahathir Global Peace Foundation ontvang.
Handel tussen die twee lande het sedert 2008 gegroei vanaf bykans R14 miljard tot bykans R20 miljard verlede jaar.
Die minister van internasionale betrekkinge, Maite Nkoana-Mashabane het gesê die besoek is van belang vir Suid-Afrika aangesien Maleisië deel vorm van ASEAN, die blok wat Oosterse ekonomieë saamsnoer.
Skrywer Karin RoodtGepubliseer op 26 Augustus 2013 26 Augustus 2013 Kategorieë Nuus, Suider-AfrikaSleutelwoord ASEAN, Maleisië, staatsbesoek, Zuma
Vorige Vorige artikel: ANC stel weer 14 raadslede van Tlokwe aan
Volgende Volgende artikel: Nelspruit hof toe oor naamsverandering